

# РЕПУБЛИКА БЪЛГАРИЯ

**Заместник-министър на земеделието, храните и горите**

……….…………………

……………………. 2019 г.

|  |  |
| --- | --- |
| **ДО****МИНИСТЪРА НА ЗЕМЕДЕЛИЕТО, ХРАНИТЕ И ГОРИТЕ****Г-Н РУМЕН ПОРОЖАНОВ** | **ОДОБРИЛ,****МИНИСТЪР НА ЗЕМЕДЕЛИЕТО,** **ХРАНИТЕ И ГОРИТЕ:****РУМЕН ПОРОЖАНОВ** |

**Д О К Л А Д**

от доц. д-р Янко Иванов – заместник-министър на земеделието, храните и горите

**Относно:** Проект на Наредба за ограничаване и ликвидиране на Заразна плевропневмония по говедата, Ентеровирусен енцефаломиелит по свинете (Тешенска болест), Дурин и Инфекциозна анемия по конете

**УВАЖАЕМи господин министър,**

На основание чл. 47, ал. 3 от Закона за ветеринарномедицинската дейност (ЗВмД), внасям за одобряване проект на Наредба за ограничаване и ликвидиране на Заразна плевропневмония по говедата, Ентеровирусен енцефаломиелит по свинете (Тешенска болест), Дурин и Инфекциозна анемия по конете.

Приемането на този подзаконов нормативен акт се налага предвид нормата на чл. 47, ал. 3 от ЗВмД, където е посочено, че мерките за профилактика, ограничаване и ликвидиране на болестите по ал. 1, както и условията и редът за прилагането им, се определят с наредби на министъра на земеделието, храните и горите. Съответно болестите Заразна плевропневмония по говедата, Ентеровирусен енцефаломиелит по свинете (Тешенска болест), Дурин и Инфекциозна анемия по конете, са посочени в Заповед № РД 09-641/06.07.2006 г. на министъра на земеделието и горите .

Целта на наредбата е насочена към определяне на мерките за профилактика, ограничаване и ликвидиране на горепосочените болести, както и условията и редът за прилагането им,

Очакваните резултати от приемането на наредбата са обезпечаване спазването на действащото законодателство и предприемане на правилни и ефективни действия при появата на особено опасни заразни болести определени със заповед на министъра на земеделието и горите издадена на основание чл. 47, ал. 1 от ЗВмД.

Прилагането на предложения проект на подзаконов нормативен акт няма да се отрази пряко или косвено на бюджета на Министерството на земеделието, храните и горите. Проектът на Наредба няма да доведе до допълнителна финансова тежест за адресатите на наредбата.

Предлаганият проект на акт не съдържа разпоредби, транспониращи актове на Европейския съюз, поради което не е изготвена и приложена таблица на съответствие с правото на Европейския съюз.

Документът е съгласуван в съответствие с Правилата за изготвяне и съгласуване на проекти на актове в системата на Министерството на земеделието, храните и горите. Направените целесъобразни бележки и предложения по отношение разпоредбите на наредбата, са отразени в представения проект.

На основание чл. 26, ал. 3 и 4 от Закона за нормативните актове проектът на доклад и проектът на наредба са публикувани за обществени консултации на интернет страницата на Министерството на земеделието, храните и горите и на Портала за обществени консултации, със срок за предложения и становища 30 дни.

Съгласно чл. 26, ал. 5 от Закона за нормативните актове справката за постъпилите предложения заедно с обосновка за неприетите предложения е публикувана на интернет страницата на Министерството на земеделието, храните и горите и на Портала за обществени консултации.

**уважаеми господин МИНИСТЪР,**

Във връзка с гореизложеното и на основание чл. 47, ал. 3 от Закона за ветеринарномедицинската дейност предлагам да одобрите предложения проект на Наредба за ограничаване и ликвидиране на Заразна плевропневмония по говедата, Ентеровирусен енцефаломиелит по свинете (Тешенска болест), Дурин и Инфекциозна анемия по конете.

|  |  |
| --- | --- |
| **Приложениe:**  | 1. Проект на Наредба;
2. Справка за отразяване на становищата, постъпили при съгласуването на проекта на наредба;
3. Справка за отразяване на постъпилите предложения от обществената консултация;
4. Постъпилите становища.
 |

С уважение,

**ДОЦ. Д-Р ЯНКО ИВАНОВ**

*Заместник-министър*